Α4-0181/95

Ψήφισμα σχετικά με το σχέδιο ψηφίσματος του Συμβουλίου όσον αφορά την είσοδο υπηκόων τρίτων χωρών στο έδαφος των κρατών μελών της Ευρωπαϊκής Ένωσης για λόγους σπουδών (C4-0005/95)

Το Ευρωπαϊκό Κοινοβούλιο,

- έχοντας υπόψη το σχέδιο ψηφίσματος του Συμβουλίου (C4-0005/95) που ενεκρίθη από το Συμβούλιο Δικαιοσύνης και Εσωτερικών Υποθέσεων της 31ης Νοεμβρίου και 1ης Δεκεμβρίου 1994,

- έχοντας υπόψη τα άρθρα 126, παράγραφος 3, 128, παράγραφος 3, και τον Τίτλο XVII της Συνθήκης ΕΚ καθώς και τα άρθρα K, K.1, K.2, K.3, K.6, και K.9 της Συνθήκης για την Ευρωπαϊκή Ένωση,

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0181/95),

A. λαμβάνοντας υπόψη ότι το σχέδιο ψηφίσματος του Συμβουλίου σχετικά με την είσοδο υπηκόων τρίτων χωρών στο έδαφος των κρατών μελών της Ευρωπαϊκής Ένωσης για λόγους σπουδών σχετίζεται άμεσα με τις δράσεις που αφορούν τη συνεργασία στον τομέα της δικαιοσύνης και των εσωτερικών υποθέσεων,

B. λαμβάνοντας υπόψη ότι η διαβίβαση του σχεδίου ψηφίσματος του Συμβουλίου πρέπει να θεωρηθεί ως διαβούλευση, βάσει του άρθρου K.6 της Συνθήκης για την Ευρωπαϊκή Ένωση,

Γ. λαμβάνοντας υπόψη ότι το άρθρο K.6 ορίζει ότι «Η προεδρία ζητεί τη γνώμη του Ευρωπαϊκού Κοινοβουλίου σχετικά με τις κυριότερες πτυχές της δραστηριότητας στους τομείς τους οποίους αφορά ο παρών τίτλος και μεριμνά ώστε οι απόψεις του Ευρωπαϊκού Κοινοβουλίου να λαμβάνονται δεόντως υπόψη»,

Δ. λαμβάνοντας υπόψη ότι το ζήτημα αυτό σχετίζεται επίσης με πτυχές του κοινοτικού δικαίου, ιδίως του κεφαλαίου 3 του Τίτλου VIII, και του Τίτλου ΙΧ (συνεργασία με τις τρίτες χώρες και τους αρμόδιους διεθνείς οργανισμούς σε θέματα παιδείας και πολιτισμού) του Τίτλου XVII της Συνθήκης ΕΚ της οποίας το άρθρο 130 Υ ορίζει ότι η Κοινότητα λαμβάνει υπόψη τους στόχους της πολιτικής συνεργασίας για την ανάπτυξη του συνόλου των άλλων πολιτικών και το άρθρο 7Α της Συνθήκης ΕΚ (ελεύθερη κυκλοφορία των προσώπων που βρίσκονται νόμιμα στην επικράτεια της Ένωσης),

Ε. λαμβάνοντας υπόψη ότι ότι αποφάσεις όπως το εξεταζόμενο ψήφισμα του Συμβουλίου, όποια μορφή και αν προσλαμβάνουν, έχουν αντίκτυπο στα θεμελιώδη δικαιώματα των πολιτών, και για το λόγο αυτό πρέπει απαραιτήτως να αποτελούν αντικείμενο των κατάλληλων κοινοβουλευτικών και δικαιοδοτικών ελέγχων,

ΣΤ. λαμβάνοντας υπόψη ότι το ρυθμιστικό πλαίσιο των ανταλλαγών φοιτητών και ερευνητών σε διεθνές επίπεδο αποτελεί αναπόσπαστο τμήμα της πολιτικής συνεργασίας με τις τρίτες χώρες,

Ζ. λαμβάνοντας υπόψη ότι το υπό εξέταση σχέδιο ψηφίσματος περιέχει ρυθμίσεις σχετικά με την είσοδο πολιτών των τρίτων χωρών που βρίσκονται σε κατάσταση οικονομικής καθυστέρησης, προκειμένου να αποφευχθεί η χρησιμοποίηση της διαμονής για λόγους σπουδών ως πρόσχημα για την είσοδο στην Ένωση για οικονομικούς λόγους,

Η. λαμβάνοντας υπόψη ότι το υπό εξέταση σχέδιο ψηφίσματος έχει επιπτώσεις στην πολιτική συνεργασίας για την ανάπτυξη που προβλέπεται από τον Τίτλο XVII της Συνθήκης ΕΚ,

Θ. λαμβάνοντας υπόψη ότι το υπό εξέταση σχέδιο ψηφίσματος μπορεί να έχει ως συνέπεια περιορισμούς που δεν είναι προσαρμοσμένοι στην μελλοντική πολιτική για τη μετανάστευση, η οποία πρέπει να ακολουθεί τα προβλεπόμενα από το άρθρο K.1 της Συνθήκης για την Ευρωπαϊκή Ένωση,

Ι. λαμβάνοντας υπόψη ότι στη δήλωση σχετικά με τις αρχές που διέπουν τις εξωτερικές πτυχές της πολιτικής για τη μετανάστευση, το παράρτημα V του τμήματος Α των συμπερασμάτων του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992, αναφέρει ότι τα γενικά προβλήματα που συνδέονται με το ρεύμα μετανάστευσης υπερβαίνουν τη σφαίρα των αμέσων αρμοδιοτήτων των υπουργών που είναι αρμόδιοι για τη μετανάστευση,

Κ. λαμβάνοντας υπόψη το άρθρο K.2 της Συνθήκης για την Ευρωπαϊκή Ένωση και τις πολυάριθμες δηλώσεις σχετικά με το σεβασμό της ευρωπαϊκής σύμβασης για την προστασία των δικαιωμάτων του ανθρώπου και των θεμελιωδών ελευθεριών, καθώς και τη σύμβαση της Γενεύης σχετικά με το καθεστώς των προσφύγων,

Γενικές απόψεις

1. είναι της γνώμης, ότι στη Συνθήκη ΕΕ, το δικαίωμα πρωτοβουλίας της Επιτροπής αποτελεί βασικό και γενικευμένο στοιχείο και ότι σε όλους τους τομείς που αναφέρονται στο άρθρο Κ.1, σημεία 1 έως 6, η Επιτροπή αναλαμβάνει την πολιτική δέσμευση να μην αφήσει την πρωτοβουλία στα κράτη μέλη ή στην Προεδρία του Συμβουλίου[semigr ]

2. ζητεί από την Επιτροπή να είναι πιο δραστήρια, να προτείνει μέτρα δεσμευτικού χαρακτήρα και να παραπέμψει τις προτάσεις αυτές στο Ευρωπαϊκό Κοινοβούλιο και το Συμβούλιο[semigr ]

3. ζητεί επίμονα από την Επιτροπή να μελετήσει την πιθανότητα εφαρμογής του άρθρου Κ.9 και να εκπονήσει έκθεση με θέμα τη μελέτη αυτή και τις αιτιολογικές σκέψεις που τη συνοδεύουν και να κάνει προτάσεις στους τομείς που αναφέρονται στο άρθρο Κ.1, σημεία 1 έως 6[semigr ]

Ειδικότερα

4. καλεί το Συμβούλιο να συμβουλευθεί επισήμως το Ευρωπαϊκό Κοινοβούλιο κατά τη διαδικασία λήψης απόφασης, σύμφωνα με το πνεύμα του άρθρου Κ.6 της Συνθήκης για την Ευρωπαϊκή Ένωση[semigr ]

5. εκφράζει τη γνώμη του επί του κειμένου του σχεδίου ψηφίσματος του Συμβουλίου σχετικά με την είσοδο υπηκόων τρίτων χωρών στο έδαφος των κρατών μελών της Ευρωπαϊκής Ένωσης για λόγους σπουδών, προτείνοντας τις παρακάτω τροποποιήσεις[semigr ]

6. κρίνει ότι ο κατάλογος των προσώπων που εξαιρούνται από την εφαρμογή του ψηφίσματος, ο οποίος περιέχεται στο σημείο Β, είναι ατελής και ζητεί να συμπεριληφθούν οι ακόλουθες περιπτώσεις:

«- στους υπηκόους τρίτων χωρών που εισέρχονται στα κράτη μέλη προκειμένου να ασκήσουν ανεξάρτητη επαγγελματική δραστηριότητα[semigr ]

- στους πρόσφυγες, όπως αυτοί ορίζονται από τη Σύμβαση της Γενεύης[semigr ]

- σε όσους διαθέτουν το καθεστώς του πρόσφυγα σύμφωνα με την εθνική νομοθεσία[semigr ]

- στους πολίτες τρίτων χωρών που διαμένουν νομίμως σε ένα κράτος μέλος και που χαίρουν δικαιωμάτων στη βάση διμερούς συμφωνίας[semigr ]

- στους υπηκόους τρίτων χωρών που χαίρουν δικαιώματος εισόδου βάσει συμφωνιών σύνδεσης[semigr ]

- στους υπηκόους τρίτων χωρών και στα μέλη της οικογενείας τους, οι οποίοι εισέρχονται στα κράτη μέλη προκειμένου να ασκήσουν έμμισθη δραστηριότητα[semigr ]»

7. θεωρεί απαραίτητο, ο σπουδαστής να μπορεί να αποδείξει την ιδιότητά του ως σπουδαστή στο κράτος μέλος υποδοχής. Θα πρέπει να εναπόκειται σε κάθε κράτος να ορίσει τα κριτήριά του που πρέπει να ορίζονται σε σχέση με τα κριτήρια για τους σπουδαστές του ίδιου του κράτους μέλους. Κάθε σπουδαστής που πληροί τα κριτήρια αυτά πρέπει να επωφελείται του ιδίου δικαιώματος όπως και ο εθνικός σπουδαστής, να χρηματοδοτήσει τις σπουδές του εργαζόμενος[semigr ]

8. θεωρεί ότι οι κανονισμοί που καθορίζουν τους όρους επιστροφής στη χώρα προέλευσης μετά την ολοκλήρωση των σπουδών πρέπει να χαρακτηρίζονται από διαφάνεια έτσι ώστε να περιορίζεται η λανθασμένη ερμηνεία τους είτε από τους αιτούντες είτε από τους πολίτες των κρατών μελών[semigr ]

9. επιθυμεί να προστεθεί μια έκτη αρχή, βάσει της οποίας το παρόν σχέδιο ψηφίσματος δεν καταλήγει σε περιορισμό των δικαιωμάτων που μπορούν να επικαλεσθούν οι υπήκοοι τρίτων χωρών σε ειδικές περιπτώσεις και βάσει του κοινοτικού δικαίου[semigr ]

10. θεωρεί νόμιμο τα κράτη μέλη να εξασφαλίζονται από τις περιπτώσεις χρησιμοποίησης των αδειών παραμονής που προβλέπονται στο σχέδιο ψηφίσματος για άλλους από τους προτεινόμενους σκοπούς[semigr ]

11. καλεί το Συμβούλιο να περιορίσει σε μια ανώτατη περίοδο την ισχύ του ψηφίσματος[semigr ]

12. κρίνει αναγκαίο να εγκριθεί το ταχύτερο δυνατόν σύσταση του Συμβουλίου, βάσει του άρθρου Κ.6 της Συνθήκης ΕΕ που θα εξετάζει τόσο την ουσία όσο και τους τρόπους εφαρμογής του ψηφίσματος[semigr ]

13. υπογραμμίζει το γεγονός ότι η υποτιθέμενη ανάγκη περιορισμού της μετανάστευσης δεν πρέπει να υποσκάψει τις πολιτικές προσπάθειες της Ευρωπαϊκής Ένωσης που σκοπό έχουν τη σύναψη πολιτιστικών και διαπανεπιστημιακών επαφών με τρίτες χώρες[semigr ]

14. υπογραμμίζει ότι πρέπει να συναφθούν με τις τρίτες χώρες συμφωνίες επί τη βάσει της αμοιβαίας αναγνώρισης των διπλωμάτων και της ενίσχυσης των πανεπιστημιακών συστημάτων στις αναπτυσσόμενες χώρες μέσω συμφωνιών συνεργασίας[semigr ]

15. εκτιμά ότι οι οικονομικές συνθήκες που εφαρμόζονται κατά την είσοδο και τη διαμονή στην Ευρωπαϊκή Ένωση είναι υπεράνω των δυνατοτήτων για πολλούς σπουδαστές και ιδιαίτερα για τους σπουδαστές που προέρχονται από αναπτυσσόμενες χώρες καθώς και από την κεντρική και ανατολική Ευρώπη[semigr ]

16. ενθαρρύνει τα κράτη μέλη να επιτρέψουν στους αδύναμους οικονομικά σπουδαστές να ασκούν μια εργασία προσωρινή και βραχυπρόθεσμη με σκοπό τη χρηματοδότηση της διαβίωσής τους κατά την περίοδο των σπουδών τους στην Ευρωπαϊκή Ένωση[semigr ]

17. καλεί το Συμβούλιο να καθορίσει σαφώς ότι εναπόκειται βασικά στις πανεπιστημιακές αρχές να αποφασίσουν για την ισχύ των διπλωμάτων πριν επιτρέψουν σε ένα σπουδαστή να συνεχίσει τις σπουδές του στην Ευρωπαϊκή Ένωση ως πολίτης τρίτης χώρας[semigr ]

18. καλεί το Συμβούλιο να παράσχει σαφέστερες πληροφορίες στις αρμόδιες αρχές σε ό,τι αφορά τη μετανάστευση σχετικά με τις συνθήκες υποδοχής των πολιτών τρίτων χωρών που επιθυμούν να φοιτήσουν στην Ευρωπαϊκή Ένωση[semigr ]

19. εκτιμά ότι πρέπει να μη δημιουργηθούν εμπόδια στα άτομα που επιθυμούν να βελτιώσουν και να συνεχίσουν τις ανώτατες σπουδές τους δεδομένου ότι κάθε ανταλλαγή γνωσης είναι ουσιαστικά επωφελής για τις σχέσεις μεταξύ της Ευρωπαϊκής Ένωσης και τις τρίτες χώρες όπως ορίζεται από το σημείο Α2 του σχεδίου ψηφίσματος του Συμβουλίου. Μια μεταφορά των τεχνικών και επιστημονικών γνώσεων και η πολιτιστική κατανόηση είναι απαραίτητες για την ανάπτυξη και την οικονομική εξέλιξη των χωρών αυτών. Οι κανονισμοί που καθορίζουν την αποδοχή πολιτών τρίτων χωρών για λόγους σπουδών πρέπει να εμπνέονται από την αρχή αυτή[semigr ]

20. αναμένει ότι οι προτάσεις τροποποιήσεων θα δημιουργήσουν κάποια αντίδραση και κρίνει αναγκαίο να υποβληθεί στο Συμβούλιο τροποποιημένη πρόταση από την Επιτροπή ή την Προεδρία[semigr ]

21. ζητεί να δημοσιευθεί το ψήφισμα του Συμβουλίου στην Επίσημη Εφημερίδα των Ευρωπαϊκών Κοινοτήτων σε εκδοχή που θα λαμβάνει υπόψη τις τροποποιήσεις που προτείνονται στην παρούσα γνωμοδότηση[semigr ]

22. πιστεύει ότι το Συμβούλιο θα ενεργούσε κατά παραβίαση των διατάξεων του άρθρου Κ.6 εάν ενέκρινε την παρούσα πράξη χωρίς να λάβει υπόψη τη γνώμη του Ευρωπαϊκού Κοινοβουλίου[semigr ]

23. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις και τα κοινοβούλια των κρατών μελών.